Kasva Kullervo
Kasva kaunis Kullervoinen,
 Kullervoinen, kultakutri.
 Nouse isän ihailussa,
 äidin armaan avun alla;
 vartes saaos suuremmaksi,
 suoraksi ja soreaksi.
 Pidä katsees kaunoisena.
 silmäis sini sumutoinna.
 Mielees päivä paistakohon,
 saakoot kukat kulmillesi,
 kaikki tähdet kasvoillesi,
 sieluus hyvän siemenöiset.
 Ota oppi osaksesi,
 osaksesi, omaksesi,
 kaikki kaunis kumppaliksi,
 yleväiset ystäviksi. –
 Saaos isän sallimaksi,
 miesi äidin mieleiseksi.